# Balassi-strófa

### A Wikipédiából, a szabad lexikonból.

A Balassi-strófa Balassi Bálint költészetében kialakult versforma, a verstörténet szempontjából fontos újítás. Balassi leggyakrabban az ún. Júlia-versekben használja.

A Balassi-strófa három sorból szerkesztett versszak, minden sora a belső rímek által három egységre tagolódik. Emellett az egész vers háromszor három, tehát kilenc strófából áll. Nemcsak külső, hanem a mélyebb, belső kompozícióban is megvalósul a hármas szerkesztési elv.

Legismertebb példája a reprezentatív Balassi-strófa, melynek rímképlete a6 a6 b7, c6 c6 b7, d6 d6 b7. Így tulajdonképpen három hosszúsorból (b-rímek) áll a versszak, minden sorban belső rímekkel.

Példa:

| Királi méltóság, tisztesség, nagy jószág idővel mind elvesznek, Nagy kövek hamuá s hamu kősziklává nagy idővel lehetnek; Jó hírnév, dicsőség, angyali nagy szépség idővel porrá lesznek; ... |
– Balassi Bálint az ő szerelmének örök és maradandó voltáról

Még egyszer, más szerkesztésben:

      Királi méltóság,          6 a
      tisztesség, nagy jószág   6 a
      idővel mind elvesznek,    7 b
      Nagy kövek hamuá          6 c
      s hamu kősziklává         6 c
      nagy idővel lehetnek;     7 b
      Jó hírnév, dicsőség,      6 d
      angyali nagy szépség      6 d
      idővel porrá lesznek;     7 b

A sorok szótagszáma tehát 6-6-7, rímképletük: a-a-b, c-c-b, d-d-b.

Egyes kiadásokban, ahol nem férnek ki egy sorba a hosszúsorok, előfordul, hogy hat sorba tördelik a versszakot.

## [szerkesztés] Külső hivatkozások

- Décsi Tamás: A hosszústrófa a XVII. században
- Példák
- A Balassi-strófa magyarázata

A lap eredeti címe "http://hu.wikipedia.org../../../b/a/l/Balassi-str%C3%B3fa.html"

Kategóriák: Irodalom | Verstan

##### Views

- Szócikk
- Vitalap
- Aktuális változat

##### Keresés